
RAPORT DE SPECIALITATE
privind stabilirea modalității de plată a  cotizației anuale pe care Municipiul Timișoara
o plătește, în calitate de membru fondator, la Organizația de Management al Destinației Timișoara 

[bookmark: _Hlk140069822]Având în vedere referatul de aprobare a proiectului de hotărâre al primarului Municipiului Timișoara și proiectul de hotărâre privind stabilirea modalității de plată a  cotizației anuale pe care Municipiul Timișoara o plătește, în calitate de membru fondator, la Organizația de Management al Destinației Timișoara, facem următoarele precizări:
Prin HCL 285/27.07.2021 a fost aprobată constituirea Asociaţiei pentru Promovarea Timişoarei (APT), conform Ordonanţei de Guvern nr. 26/2000 cu privire la asociaţii şi fundaţii. În luna noiembrie 2021 a fost aprobată HCL nr. 442/23.11.2021 pentru modificarea  HCL nr. 285/27.07.2021 privind constituirea Asociației pentru Promovarea Timișoarei şi aprobarea statutului asociaţiei.
Membrii fondatori ai asociației sunt: Municipiul Timișoara, Attrius Developments SRL (Iulius Town), Organizația Patronală HO-RE (Hoteluri și restaurante) Timișoara și Asociația Breasla Ghizilor. 
Asociația a dobândit personalitate juridică prin Încheierea civilă nr. 967/25.01.2022 a Judecătoriei Timișoara și este înregistrată în Registrul Special – Asociații aflat la grefa Judecătoriei Timișoara, la  nr.12/ 02.02.2022. 
	Asociația a devenit operațională începând cu luna aprilie 2022 și și-a desfășurat activitatea în conformitate cu obiectivele stabilite prin statut. 
O.U.G. nr. 86/2022 a adus modificări şi completări Ordonanţei Guvernului nr. 58/1998 privind organizarea şi desfăşurarea activităţii de turism în România, inclusiv referitoare la constituirea și avizarea organizațiilor de management al destinației, de nivel local, județean, regional și național.
Prin Hotărârea Consiliului Local al Municipiului Timișoara nr. 311/25.07/2023 s-a aprobat  modificarea denumirii și a Statutului Asociației pentru Promovarea Timișoarei, precum și depunerea  dosarului de avizare ca Organizație de Management al Destinației Timișoara. 
În baza documentației depuse, Ministerul Economiei, Antreprenoriatului și Turismului a emis Avizul nr. 16/02.08.2023 Organizației de Management al Destinației Timișoara (OMD local). 
Prin Încheierea civilă nr. 22955/17.10.2023 a Judecătoriei Timișoara, pronunțată în dosarul nr. 26929/325/2023 s-a încuviințat modificarea actelor constitutive ale asociației, cu privire la modificarea denumirii asociației, a statutului, a transformării asociației în organizație de management al destinației, precum și a componenței Consiliului Director și s-a dispus înscrierea modificărilor survenite în Registrul Special – Asociații aflat la grefa Judecătoriei Timișoara. 
Prin Adresa nr. MTM2023-022930/26.10.2023, Organizația de Management al Destinației Timișoara a informat Primăria Municipiului Timișoara despre obținerea avizării și a solicitat punerea în practică a prevederilor statutare referitoare la transferarea către organizație a sumelor colectate din taxa specială pentru promovarea turistică a Municipiului Timișoara. 
Conform art. 15 din Statutul Organizației de Management al Destinației Timișoara, Anexă la Hotărârea Consiliului Local al Municipiului Timişoara nr. 311/25.07.2023, membrii fondatori au obligația să plătească cotizația anuală, în termenele stabilite prin hotărârea AGA; în caz contrar, cotizația se va achita cel mai târziu până la sfârșitul primului semestru al anului respectiv. 



În conformitate cu art.  8, alin. 2) din Statut, cotizația anuală a Municipiului Timișoara la Organizația de Management al Destinației Timișoara, pentru anul 2024 și următorii, este în valoare de 250.000 lei. O altă sursă de venit a Organizației, cf. art. 8, alin. 1) o constituie sumele transferate de autoritatea administrației publice locale din taxele pentru promovarea turistică, încasate, care sunt stabilite și plătite conform art. 484 din Legea nr. 227/2015, cu modificările și completările ulterioare. Sumele încasate de Municipiul Timișoara din taxele pentru promovarea turistică, care sunt stabilite și plătite conform art. 484 din Legea nr. 227/2015, cu modificările și completările ulterioare și percepute anual pe baza hotărârilor Consiliului Local. Aceste sume vor fi transferate integral (100 %) și vor fi utilizate doar în scopul pentru care au fost adoptate. 
Legislația aplicabilă:
- Ordonanţa Guvernului nr. 58/1998 privind organizarea şi desfăşurarea activităţii de turism în România, cu modificările și completările ulterioare; 
- Procedura de avizare a organizațiilor de management al destinației din 8 august 2022, emisă de Ministerul Antreprenoriatului și Turismului; 
- Ordonanța nr. 26/2000 cu privire la asociații și fundații, cu modificările și completările ulterioare;
- Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Astfel, Consiliul local exercită, în conformitate cu prevederile art. 129 alin. 2 lit. b) din  cu modificările și completările ulterioare, „atribuții privind dezvoltarea economico-socială și de mediu a comunei, orașului sau municipiului” și e) „atribuții privind cooperarea interinstituțională pe plan intern și extern”.
De asemenea, în conformitate cu prevederile alin. 9 lit. c) din Ordonanța de Urgență nr. 57/2019 privind Codul administrativ, Consiliul local  „hotărăște, în condițiile legii, cooperarea sau asocierea cu alte unități administrativ-teritoriale din țară sau din străinătate, precum și aderarea la asociații naționale și internaționale ale autorităților administrației publice locale, în vederea promovării unor interese comune”.
Având în vedere cele precizate mai sus, propunem:
Cotizația anuală fixă a Municipiului Timișoara la Organizația de Management al Destinației Timișoara, în valoare de 250.000 lei, pentru anul 2024 și următorii, se va achita cel mai târziu până la sfârșitul primului semestru al anului respectiv. 
Municipiul Timișoara virează Organizației de Management al Destinației Timișoara, sub formă de cotizație lunară, 100% din echivalentul tuturor taxelor speciale pentru promovare turistică colectate la nivelul Municipiului Timișoara, în conformitate cu prevederile Statutului Organizației, Anexă la Hotărârea Consiliului Local al Municipiului Timişoara nr. 311/25.07.2023. 
Plata cotizației Municipiului Timișoara la Organizația de Management al Destinației Timișoara constituită din sumele colectate din taxa specială pentru promovare turistică a Municipiului Timișoara se va face în tranșe lunare.  Plata sumelor reprezentând tranșele lunare se efectuează prin virament bancar, din bugetul local al Municipiului Timișoara în contul bancar al Organizației de Management al Destinației Timișoara, în baza facturii fiscale întocmite în conformitate cu prevederile legale. Facturile fiscale se emit după data de 10 a fiecărei luni, pentru sumele colectate în luna anterioară sau lunile anterioare. Realizarea plăților se va face cu respectarea actelor normative în vigoare la data efectuării acestora.
Organizația de Management al Destinației Timișoara va depune la Primăria Municipiului Timișoara rapoarte trimestriale privind activitatea întreprinsă, precum și un raport anual de activitate. 




În concluzie, având în vedere considerentele legale și actele normative la care am făcut trimitere în prezentul raport, apreciem că proiectul de hotărâre privind stabilirea modalității de plată a  cotizației anuale pe care Municipiul Timișoara o plătește, în calitate de membru fondator, la Organizația de Management al Destinației Timișoara, îndeplinește condițiile pentru a fi supus dezbaterii și aprobării plenului Consiliului Local.

          
Șef Serviciu Cultură și Turism,                                         Coordonator Compartiment Infocentru, 
     	 
           Monica Sava			                                                    Bogdan Șoflău                                     	            			   	

